My gunsteling blogger
Vandag het ek my gunsteling blogger afgeneem terwyl ek iewers heen geloop het om nog meer whisky te gaan koop.
Hier is sy foto.
Hy stuur groete vir julle almal.
Die foto is geneem kort nadat hy van sy fiets af gebliksem het.
© Petrus Pap – ja ek is 'n regte persoon en as iemand my foto copy dan gaan julle ©@©
Die Goeie Nuus !!!
Desember 10, 2011 in Sonder kategorie
Te midde van al die sware tydings waarvan ons verneem…
en my telkens na meer en meer drank laat gryp, en amper so goed soos die goeie nuus uit 'n lidland van die EU … dat ek teen middel Januarie 3 liter van die beste pruim mampoer in ontvangs sal kan neem, gebring deur nie minder as 3 koeriers nie. Logies eintlik. Elkeen bring 'n liter.
dit behoort my deur te sien deur die donker dae wat gaan volg as die pole omdop in 2012, en die nuwe fuhrer sy stormtroepe uit Duitsland gaan stuur om Afrika weer uit te sorteer en al daai. Alles dinge wat ek al gesaghebbend hier van verneem het op hierdie einste blogwerf… nevermaaind op die interwebs daarbuite.
MAAR… dis nog nie al nie
Daar is pas weer 'n verstommende uitvinding aan die wêreld bekend gestel.
'n Nuwe wonderkuur.
Kyk net hier onder, maar hou asseblief in gedagte dat my persoonlike raat en remedie al jare lank disprins en swart koffie is… o ja en Rennies teen sooibrand.
Ek wonder of die bliksems vir my enige royalties gaan betaal …
(just in time for Christmas),
claim U.S scientists
More effective than other products on the market
Alcohol-induced hangovers will be a thing of the past thanks to a new over-the-counter remedy say U.S. scientists.
Read more: http://www.dailymail.co.uk/health/article-2071620/Blowfish-hangover-pill-We-created-ultimate-cure-just-time-Christmas.html#ixzz1g9BQ2OzW
Tjops in die Wes Kaap
Desember 8, 2011 in Sonder kategorie
Omdat die weiding vanjaar so geil was, is die skapies swaarder as gewoonlik. Intussen raak die weiding nou swakker, en die boere stoot hulle skapies nou in die mark.
Die produsenteprys van lam het van R57 na R 47 geval. In Die Burger vandag.
So die boere kry R 10.00 per kilo minder.
Dit beteken jy kan hierdie week loop stry oor prys. Wat is die kans dat Checkers, P&P en Spar nie hulle luck gaan traai nie.
Sal nou nou gaan hoor wat my plaaslike slagter se storie is, want ek moes gister na 'n treurmare oor die prys van steak luister.
Die dik Blou Lyn
Carina van der Walt skryf op Litnet: "Die Blou Lyn-projek moes die potensiële katastrofe van klimaatsverandering uitbeeld. As die temperatuur wêreldwyd met meer as 2ºC styg, sal die kuslyn bedreig word. 'n Styging van met minstens een meter in die seevlak sal baie eiendomme en vakansie-oorde laat oorstroom."
Die landskapkunstenaar Strijdom van der Merwe was die ou met die gedagte, hy is 'n gerekende kunstenaar, begaan oor die natuur en alles.
Ek vermoed almal van ons is bekommerd oor die natuur, besoedeling en so aan, maar dit keer ons nie eintlik om lustig met ons karre rond te ry nie…. of iewers heen te vlieg nie. Die nuwe era van groot en vinnige seilskepe vir oorseese reise het nog nie weer aangebreek nie.
Wat my nou by twee vrae uitbring – oor seevlak.
Ek het hoeka vanoggend teen die rotse en goed gaan kyk waar die 1 meter merk nou sal wees, maar eers:
1. Hoe weet "hulle", want die fok weet wie dit uitgewerk het, dat die seevlak met een meter gaan styg as dit 2 grade warmer word?
2. En wie het besluit van watter punt af die een meter kontoer gemeet moet word?
Ek sal vraag 2 net bietjie verduidelik.
Hier by ons is die see elke dag twee keer vol en leeg. Hoogwater en laagwater, en dit is amper nooit dieselfde hoogte en laagte nie. Jy het spring gety en dooie gety, en alles tussen in. Jy het ook 'n hoër as gewone springgety, en dan het jy wind en branders ook.
Punt is dat die see elke dag met sommer 'n paar meter van hoogte kan wissel.
Ek weet wat die regering/munisipaliteit doen. Hulle het baie arbitrêr besluit die hoogwater merk is op een of ander punt X, Strijdom hulle het toe sommer na die munisipaliteit gegaan en gevra .. waar is julle punt X kontoer, en toe heelwaarskynlik net so lukraak besluit x+ 1 meter is sommer by punt Y… of so iets.
As mens dan die klomp bullshit genoeg herhaal, en gerespekteerde mense soos Carina skryf dit op Litnet, dan verander dit naderhand in "feite", en ons kan begin worry oor hoe ons een dag gaan wegspoel of so iets.
Intussen het werklike temperatuur metings blykbaar aangetoon dat die wêreld se gemiddelde temperatuur die laaste paar jaar eintlik effe af is, en dat die yskorste by die pole eintlik dikker raak… alhoewel as die ys smelt gebeur daar eintlik nie veel nie.. altans nie volgens my ys wat smelt in die glas eksperiment wat ek 'n paar jaar gelede op hierdie einste blogwerf gedokumenteer het nie.
Intussen dink ek Stijdom se kuns is iets besonders
en wonder ek hoekom slim mense hulle bullshit filters afskakel as dit by "groen" sake kom.
Die Roeping van die See en Gay Predikante.
Die krewe roep my, maar my verkoue ontroep my weer, en ek moet 'n ander kreefsak gaan kry, want myne het 'n vreeslike swak ontwerp want die krewe hak vas aan die bek van die sak as ek hulle probeer instop.
Op hulle beurt hak hulle bekke weer vas aan my hanskoene, of eerder, die dôners probeer my byt. Soos gewoonlik wyk ek al weer af van my eintlike onderwerp naamlik "die roeping".
Byvoorbeeld: die roeping van die onderwys, en veral die een wat die hoogste geag word: as God jou Roep.
Hier in my dorp is dit maklik om geroepe te voel. In die ou dae sou dit die bankbestuurder gewees het wat jou roep, "a real calling" soos hulle in engels sou sê. Telefonies. Meneer Pap! jou bankrekening is ALWEER oortrokke met tien duisend rand! Wanneer gaan jy dit regstel? Okay, deesdae kry mens mos net 'n sms wat basies fokjou sê, maar die gedagte is dieselfde.
Oomblikke nadat ek 'n geroepene geword het, word ek alweer geroep. Hierdie keer is daar nie 'n telefoon wat lui nie, ek hoor slegs 'n stem in my kop.
"kom haal my, kom haal my!" hoor ek.
Jou wrintiewaar! dis die perlemoene wat my so vreeslik roep, en teen R 350 per kilogram hoor ek hulle stemme hard en duidelik.
Raait as ek vir die volgende 5 dae lank elke dag 20 kilogram uithaal het ek 100 kg wat ek vir R 35 000 kan swaai.
Klink vir my na 'n ware roeping.
Of was die bankbestuurder (of klerk) se roeping (se sms) dalk die ware een.
Ek wonder altyd oor hierdie "roeping" besigheid.
Eintlik maar net iets wat jy self graag wil doen.
Die Everest roep my of Namibië roep my.
Ek wil graag dit of dat doen, en natuurlik, dan "roep" dit of dat my.
Ek kan dit nie help nie, ek is geroepe daartoe.
Soos 'n hele klomp bliksems hier op my dorp wat weier om hulleself enigsins verby 'n baie elementêre vlak te bekwaam "want ons lewe uit onse see" en "my pa was 'n visserman, en sy pa was 'n visserman, en ek is 'n visserman" en ons is " so gemaak en so laat staan". Ja, kan seker nie help dat hy onosel is nie, maar dom onosel?
So hoe werk dit as God jou Roep? Ook maar 'n stem in jou kop? Of allerhande tekens soos Gideon ontvang het? Of soos Jules in Brett se flat in Pulp Fiction?
Of is dit maar net een of ander poging om die verantwoordelikheid vir jou eie besluit gerieflik te verplaas.
O ja, die gay predikante!
Al vraag wat ek hieroor het is wanneer die Gaums tot die voorblad gesprek gaan toetree?
Die koerantbase lag lekker, ek ook, maar dis 'n ander soort lag.
Die Sosiale Netwerk
Eintlik het ek uit blote nuuskierigheid gaan kyk want aangaan en 'n Facebook profiel geskep en alles.
Die eerste ding wat gebeur het was dit 'n hele klomp mense saam met wie ek op skool was, kontak gemaak het, en ons het almal maatjies geword. Insluitende my st 9 kys, wat my destyds gedump het. Ek dink nie die kys was te ernstig nie, want ek kan nie eers onthou dat ons ordentlik gevry het nie. Die eintlike meisie op wie ek verlief was het met 'n ander outjie uitgegaan … hy is wel een van my facebook maatjies alhoewel ons op skool slegs klasmaats was.
Nie dat ons enigsins vir mekaar boodskappe en goed stuur nie, ek dink almal is maar net soort van goed gemanierd en voel soortvan te kak om die ou skoolmaats te "unfriend" … behalwe die wat simpel raak met spam, en my heeltyd uitnooi na allerhande onosel issues toe en so aan. En dan die dwepers, wat natuurlik glad nie kan verstaan dat hulle 'n spul dwepers is nie.
Elke nou en dan is ek lus om hulle ook te nuke, ek verdra hulle, maar my vinger is naby die valbyl knoppie.
Verder nou is dit nie net Facebook nie.
Daar is allerhande ander sosiale netwerke soos Plaxo, linked in, daai een van google, hi5 en so aan.
Wat ek nou glad nie kan verstaan nie is dit – as twee van ons alreeds Facebook maatjies is.. hoekom de hel wil ons nou ook Linked in wees, en gehaai5 wees, en geweet nie wat wees nie.
Ons is mos nou Faceboek maatjies, en het mekaar se e mail adres en alles, so wat is die storie met al hierdie ander sosiale netwerke.
November 26, 2011 in Sonder kategorie
Seekoei en kameraman by Mana pools
In Rundu het my mik en druk verdwyn. Ek dink ek het dit bo op Engen se petrolpomp gelos. Gelukkig het ek darem 'n paar fotos oorgelaai voordat ek die kamera weggesmyt het. Die fotos hier is nog steeds met die mik en druk geneem, en nie met lang telefoto lense nie.
In Botswana het 'n olifant die afgelope week 'n arme man karnuffel. Noodlottig. Daar was nog insidente. Man doodgetrap by Matusadona, Kariba, Spaanse toeris dood by Purros in Namibië- olifant. Alles my "hangouts".
Mens moet altyd met 'n olifant rekening hou. Hulle is groot en kan nogal humeurig wees. Veral op plekke waar die mens en dier interaksie kompeterend is.
In die Kruger Wildtuin en ook in Etosha is die olifante baie gwoond aan karre, en alhoewel daar baie onosel mense daar rondry, is die interaksie nie kompeterend nie. meestal kyk nie mense net na die olifante uit die motors.
Die kampe het drade om, en die olifante probeer nie karavane, tente en voertuie oopbreek om by soet vrugte uit te kom nie, of breek deur heinings om mense se tuine bietjie om te dolwe nie. Okay, miskien wel bietjie by Malelane, maar nie eintlik te veel nie.
Verder noord is dit nogal 'n ander storie. Kariba is maar een voorbeeld, maar daar is baie.
Warthog's is so lekker boskroegie op die buitewyke van Kariba dorp. Dis hier waar ek vanjaar die eerste keer tussen die Mopanies deur gesidestep het, vinniger en ratser as wat Gio Aplon in sy wildste drome dink hy kan doen.
Al wat ek wou gaan doen is om so paar fotos van die sonsondergang en die dam en miskien 'n krokodil te neem. Wat so ent afstap water toe beteken het. Een kant tussen die bome was 'n olifant of twee, hierdie een was die naaste. Ek het gedink hy sien my, en hy was ontspanne, want hy het rustig aangegaan met eet, en hom nie aan my gesteur nie.
Dis my benadering. Maak seker die dier sien jou. Hy sal jou gou laat weet hoe hy oor jou teenwoordigheid voel. Dit is belangrik dat die dier die interaksie moet beheer, want dan is almal gemaklik. Maak seker daar is afstand. Ruimte om in te beweeg, vir mens en dier.
As die dier vir jou sê om te waai is dit presies wat jy moet doen as hy groter as jy is. Soms as hy kleiner as jy is ook. Ek wil nie met 'n ratel slaags raak nie, al het ek een tussen die oë gegooi met 'n aartappel, maar dis 'n ander storie.
Nietemin, met die terugstap kroeg toe, het ta sy moer gestrip en 'n stormlopie uitgevoer. Vinnigste wat ek nog ooit tussen 'n spul bome deur .'n kroeg binnegestorm het. Ek het daar net 'n bier bestel en my "pose" gehou, niks eintlik gesê nie.